Rune Christiansen
Store norske leksikon,Språk og litteratur,Norsk og samisk litteratur,Nyere norsk litteratur
Rune Christiansen er en norsk forfatter. Han debuterte med diktsamlingen Hvor toget forlater havet (1986), der han viste en egenartet, surrealistisk inspirert billedskapende evne. Senere diktsamlinger er Sanger fra måneraketten (1987), Skilpaddedøgn (1991), En følsom tid (1993), Motormelkeveien (1994), AntiCamera (1996), Etter alltid (1999) og Om trær som vokser seg skakke i trange skyggefulle hager, men som likevel (eller nettopp derfor) gjør inntrykk og som man husker livet ut (2002). Hans senere samlinger er preget av en høyere grad av virkelighetstroskap og poetisk direkthet enn de første – uten at det har gått ut over den billedskapende fantasien. I 1998 kom dikt i utvalg under tittelen Lett ferd med etterord av den danske forfatteren Per Højholt.
Filmens estetikk, og især eksperimentell fransk film, spiller en stor rolle i Christiansens forfatterskap, ikke minst i hans prosa, som omfatter romanene Hvalene i Glasgow (1990), Dypt mørke (1992), På ditt aller vakreste (2000) og Intimiteten (2003). Han har også utgitt barneboken Lotte og Robin i fare (1993; sammen med Marianne Müller) og en samling essayer.Den kritikerroste romanen Fraværet av musikk (2007) er en vakker, reflektert og «intellektuell» roman om tapet av en far og om det å leve med et nærværende fravær. Samtidig blir teksten til en tynn oppvekstroman, og i noen grad en kunstnerroman fra dagens Norge.I romanen Krysantemum (2009), som har fått strålende kritikker, viser forfatteren til fulle hvilken førsteklasses språklig stilist han er. Annen kunstnerisk virksomhet For Ensomheten i Lydia Ernemanns liv (2014) ble han tildelt Brageprisen. Han mottok Gyldendalprisen for sitt forfatterskap i 2015. I 2019 mottok han fransk ridderorden - Chevalier de l’Ordre des Arts et des Lettres. Rune Christiansen er leder av forfatterstudiet i Bø ved Universitetet i Sør-Øst Norge. I tillegg er han kunstnerisk leder av litteraturfestivalen Bøker i Bø. Bibliografi Fanny og mysteriet i den sørgende skogen (Roman, Oktober, 2017) Ensomheten i Lydia Ernemans liv (Roman, Oktober, 2014) Jeg har tenkt meg til de elysiske sletter Dikt 2002-2011 (Lyrikk, Oktober, 2011) Krysantemum (Roman, Oktober, 2009) Fraværet av musikk (Roman, Oktober, 2007) Edmond Jabés: Lengsel etter en begynnelse. Frykten for en eneste slutt (Gjendiktning, Oktober, 2004) Intimiteten (Roman, Oktober, 2003) Om trær som vokser seg skakke i trange skyggefulle hager, men som likevel (eller nettopp derfor) gjør inntrykk og som man husker livet ut (Lyrikk, 2002) Om morgenen den 25. februar 1848 (Essays, Oktober, 2002) På ditt aller vakreste (Roman, Oktober, 2000) Etter alltid (Lyrikk, Oktober, 1999) Frank Kuppner: Siste evige øyeblikk. (Gjendiktning, Oktober, 1998) Lett ferd. (Lyrikk, Oktober, 1998) Steve McQueen er død. (Roman, Oktober, 1997) Anticamera. (Lyrikk, 1996) Motormelkeveien. (Lyrikk, 1994) En følsom tid. (Lyrikk, 1993) Dypt mørke. (Roman, 1992) Hvalene i Glasgow. (Roman, 1990) I dødvanne. (Lyrikk, 1989) Alain Bosquet: I mangel av sjel (Gjendiktning, Oktober, 1988) Sanger fra måneraketten. (Lyrikk, 1987) Hvor toget forlater havet. (Lyrikk, 1986) 1998: Lett ferd: Dikt i utvalg, dikt 2004: Samlede dikt, dikt 2011: Jeg har tenkt meg til de elysiske sletter, dikt "På jorda - notater omkring poesiens uttrykk", 9-26 i Nye linjer, Kolon forlag, 1999) Les mer i Store norske leksikon Norges litteraturhistorie Eksterne lenker Forlaget Oktobers forfatterside om Rune Christiansen Nettsiden til Rune Christiansen Litteratur Carmona-Alvarez, Pedro: «Om Rune Christiansens Motormelkeveien» i Vagant, nr. 1/2 (2003), 87–90  Knausgård, Karl Ove: «Verden som fanger blikket og blikket som setter verden fri: Rune Christiansen intervjua» i Vagant, nr. 3/4 (1995), 2–12 (bilag)  Opstad, Steinar: «Fra vertikalt til horisontalt i diktets tid: et essay om Rune Christiansens lyriske forfatterskap» i Vagant, nr. 2 (1998), 24–30  Rottem, Øystein: Norges litteraturhistorie, bind 8: Vår egen tid, 1998, isbn 82-02-15478-2, Finn boken